Nafarroako Parlamentuko Mahaiak, 2018ko irailaren 3an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Laura Lucía Pérez Ruano andreak aurkeztutako galdera, jakitekoa ea Foru Ogasunak zer datu daukan, enplegua sortzeagatik sozietateen gaineko zergan egindako kenkariei buruz, emakumeen kontratazioari dagokionez.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko irailaren 3an

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu talde parlamentarioari atxikitako foru parlamentari Laura Pérez Ruano andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Ogasuneko eta Finantza Politikako kontseilariak ahoz erantzun dezan Legebiltzarraren hurrengo Osoko Bilkuran.

Foru Ogasunak zer datu dauka, enplegua sortzeagatik sozietateen gaineko zergan egindako kenkariei buruz, emakumeen kontratazioari dagokionez (kontratu kopurua eta mota)?

Iruñean, 2018ko uztailaren 24an

Foru parlamentaria: Laura Lucía Pérez Ruano